ΓΡΑΠΤΗ ΕΡΩΤΗΣΗ E-1075/03

υποβολή: Claude Moraes (PSE) προς την Επιτροπή

(31 Μαρτίου 2003)

Θέμα: Διάκριση στις μετακινήσεις των αναπήρων

Σύμφωνα με την ισχύουσα πολιτική των γαλλικών σιδηροδρόμων δεν γίνεται δεκτή η διάθεση ή η κράτηση θέσης για τυφλό επιβάτη και τον σκύλο συνοδό του. Κράτηση μπορεί να γίνει μόνο για άτομο σε αναπηρικό καροτσάκι.

Γνωρίζει η Επιτροπή τις ανωμαλίες και τις άδικες πρακτικές πουπάρχουν σε μερικά κράτη μέλη σχετικά με τη χρήση των θέσεων αναπήρων από εταιρείες λεωφορείων και σιδηροδρόμων και τους κανόνες για την είσοδο σκύλων συνοδείας στα λεωφορεία και τους σιδηροδρόμους·

Έχει διεξαγάγει η Επιτροπή έρευνα για τις διατάξεις της πολιτικής των αεροπορικών εταιρειών σχετικά με την είσοδο σκύλων συνοδείας στο θάλαμο επιβατών αεροπλάνου καθώς επίσης για την πολιτική των αεροπορικών εταιρειών για τη βοήθεια ατόμων σε αναπηρικό καροτσάκι·

Απάντηση της κυρίας de Palacio εξ ονόματος της Επιτροπής

(15 Μαΐου 2003)

Υπό εκπόνηση βρίσκεται στην Επιτροπή πρόταση κανονισμού για τα δικαιώματα και τιςποχρεώσεις των επιβατών στις διεθνείς σιδηροδρομικέςπηρεσίες, ενώ πρόσφατα δημοσίευσε ένα έγγραφο διαβούλευσης το οποίο περιέχει αριθμό προτεινόμενωνπηρεσιών για άτομα μειωμένης κινητικότητας. Μεταξύ τωνπηρεσιών αυτών περιλαμβάνονται πληροφορίες που θα πρέπει να γίνονται προσιτές με ενδεδειγμένο τρόπο σε όλα τα άτομα μειωμένης κινητικότητας, συμπεριλαμβανομένων τυφλών και κωφαλάλων, εκπαίδευση προσωπικού για την εξυπηρέτηση ατόμων μειωμένης κινητικότητας, και διαβουλεύσεις με οργανώσεις επιβατών για την παροχή κατάλληλωνπηρεσιών, κυρίως με ενώσεις που αφορούν τα άτομα μειωμένης κινητικότητας. Το έγγραφο διαβούλευσης και οι απαντήσεις που έλαβαν τα ενδιαφερόμενα μέρηπάρχουν στον ιστότοπο: http://europa.eu.int/comm/transport/rail/passenger/initiative_en.htm. Η ειδική περίπτωση που αφορά τον οργανισμό των γαλλικών σιδηροδρόμων (Socit Nationale des Chemins de Fer franais (SNCF)), καθώς και άλλες επιχειρήσεις σιδηροδρομικών μεταφορών σε σχέση με τους σκύλους συνοδείας, παραμένει στην αρμοδιότητα των εθνικών ή περιφερειακών αρχών.

Ειδικές απαιτήσεις σχετικά με τη δυνατότητα προσπέλασης στα λεωφορεία περιέχονται στην οδηγία περί ειδικών διατάξεων για οχήματα μεταφοράς επιβατών, άνω των οκτώ θέσεων(1). Η οδηγία αυτή, εκτός που προβλέπει τις τεχνικές προδιαγραφές για κεκλιμένα επίπεδα (ράμπες) και ανελκυστήρες σε τέτοια οχήματα, περιέχει και διατάξεις βάσει των οποίων τα άτομα μειωμένης κινητικότητας έχουν προτεραιότητα στις θέσεις καθημένων, προβλέπεται χώρος για αναπηρικά αμάξια, χώρος για ένα σκύλο συνοδείας και χρωματική σήμανση για επιβάτες με μειωμένη όραση.

Για τις αεροπορικές εταιρείες, πρόσφατη τροποποίηση πρόταση κανονισμού της Επιτροπής(2) για τη θέσπιση κοινών κανόνων αποζημίωσης και συνδρομής επιβατών αεροπορικών μεταφορών ορίζει στο άρθρο 6 ότι δεν επιτρέπεται η άρνηση επιβίβασης σε άτομα μειωμένης κινητικότητας, στον συνοδό τους ή σε εκπαιδευμένο σκύλο για τον οποίο διατίθεται ανάλογο πιστοποιητικό ή σε ασυνόδευτο παιδί. Γενικότερα, η Ευρωπαϊκή Διάσκεψη Πολιτικής Αεροπορίας έχει εγκρίνει κατευθυντήριες γραμμές για τη διευκόλυνση της μεταφοράς ατόμων μειωμένης κινητικότητας. Οι διατάξεις αυτές καλύπτουν μεταξύ άλλων πληροφορίες για την ενημέρωση των επιβατών, παροχή βοήθειας τόσο από το σημείο άφιξης στο αεροδρόμιο μέχρι το αεροσκάφος όσο και από το αεροσκάφος μέχρι το σημείο αναχώρησης από το αεροδρόμιο, βοήθεια κατά την επιβίβαση και αποβίβαση και μεταφορά σκύλων συνοδείας μέσα στον θάλαμο επιβατών του αεροσκάφους. Προς το τέλος του 2003, η Επιτροπή σκοπεύει να προτείνει νομοθεσία που θα εγγυάται ορισμένα δικαιώματα για άτομα μειωμένης κινητικότητας.

(1) Οδηγία 2001/85/ΕΚ του Ευρωπαϊκού Κοινοβουλίου και του Συμβουλίου της 20ής Νοεμβρίου 2001 περί ειδικών διατάξεων για οχήματα μεταφοράς επιβατών, άνω των οκτώ θέσεων εκτός της θέσεως του οδηγού και περί τροποποιήσεως των οδηγιών 70/156/ΕΟΚ και 97/27/ΕΚ (ΕΕ L 42 της 13.2.2002).

(2) ΕΕ C 71 E της 25.3.2003.